2012-ben bronzérmes volt a junior Eb-n. 2013-ban az Európai Ifjúsági és Olimpiai Fesztiválon (EYOF) 48 kg-ban aranyérmet szerzett. A 2014-es junior Eb-n ismét bronzérmes volt. A 2015. évi Európa játékokon az első fordulóban kikapott és kiesett, csapatban ötödik lett. A novemberi U23-as Európa-bajnokságon a dobogó harmadik fokára állhatott. 2016-ban a felnőtt Eb-n ötödik helyezést ért el. A junior Eb-n ismét harmadik lett. Az U23-as Eb-n a második helyezést szerezte meg. A 2017-es felnőtt Eb-n és a vb-n is kiesett. A 2018-as Európa-bajnokságon ötödikként zárt. A világbajnokságon kiesett. Az U23-as Európa-bajnokságon a dobogó második fokára állhatott. A 2019. évi Európa játékokon kiesett. A 2019-es világbajnokságon a 32 között esett ki. A 2020-as kontinens bajnokságon a nyolcaddöntőben búcsúzott. A 2021-es Európa-bajnokságon bronzérmet nyert. A világbajnokságon a nyolcaddöntőben esett ki, azonban így is olimpiai kvótát szerzett.